Kanalape

Kanalape Bizkaiko hondartza. Gautegiz-Arteagako udalerrian kokatzen da. Bertokoek Solabe diete. «Maitasunaren hondartza» ere esaten diote batzuek, hondartza urrun eta ezin egokiagoa baita intimitatea bilatzen duten maitaleentzat.

 Ezaugarriak 
Gautegiz Arteaga herriaren Kanala auzoan dagoen hondartza hau, Gernikako itsasadarraren barrualdean dago, eskuinaldean. Gautegiz-Arteaga eta Ibarrangelu batzen dituen BI-3234 errepidean, Kanala auzoko elizaren plazatik behera dagoen bide batetik heltzen da. Gernikako itsasadarreko korronteek, arriskua suposa dezakete. Guztira 370 metroko zabalera dauka. Itsasbehera denean, 106.000 m2-ko azalera dauka eta 42.000 m2-ko azalera itsasgora denean.

Arriskugarritasun ertaina dauka, eta uraren kalitatea ona da. Hondartzara joaten den batez besteko jende kopurua txikia da. Hondartza nahiko basatia eta ez oso ezaguna da. Bela, eta piraguismoa praktikatzeko egokia.

 Jakingarriak 
Itsasbehera denean, Kanalako ostra-haztegia izan zenera oinez joan daiteke.

 Erreferentziak 

 Kanpo estekak 

  Hondartzari buruzko informazioa Bizkaiko Foru Aldundiaren webgunean.

Kategoria:Gautegiz Arteagako hondartzak